Rikunarita-ORG/Wikinium huggingface dataset:
# รัฐเวียดนาม

| รัฐเวียดนาม*Quốc gia Việt Nam* *État du Viêt-Nam* |
| --- |
| พ.ศ. 2492–2498 |
|
ธงชาติ

 ตราแผ่นดิน

 |
| **เพลงชาติ:** "เตี๊ยงก่อยกงเซิน" (เสียงเรียกถึงปวงชน)ระยะเวลา: 1 minute and 5 seconds1:05 |
|  |
| สถานะ | รัฐปกครองตนเองในสหภาพฝรั่งเศส |
| เมืองหลวง | ไซ่ง่อน |
| ภาษาราชการ | เวียดนาม, ฝรั่งเศส |
| การปกครอง | รัฐบาลชั่วคราว |
| ประมุขแห่งรัฐ |   |
|  |
| • พ.ศ. 2492–2498  | บ๋าว ดั่ย |
|  |
| นายกรัฐมนตรี |   |
|  |
| • พ.ศ. 2497–2498  | โง ดิ่ญ เสี่ยม |
|  |
| ยุคประวัติศาสตร์ | สงครามเย็น |
|  |
| • สถาปนา  | 14 มิถุนายน พ.ศ. 2492 |
| • สากลรับรอง  | พ.ศ. 2493 |
| • สิ้นสุด  | 26 ตุลาคม 2498 |
|  |
| พื้นที่ |
| 1955 | 173,809 ตารางกิโลเมตร (67,108 ตารางไมล์) |
| ประชากร |
|  |
| • 1955  | 12,000,000 |
|  |
| สกุลเงิน | เปียสตร์ |
| รหัส ISO 3166 | VN |
|

|  |  |
| --- | --- |
| **ก่อนหน้า** | **ถัดไป** |
|

|  |  |
| --- | --- |
|  | อินโดจีนของฝรั่งเศส |
|  | รัฐบาลกลางชั่วคราวเวียดนาม |

 |

|  |  |
| --- | --- |
| ประเทศเวียดนามใต้ |  |
| ประเทศเวียดนามเหนือ |  |

 |

 |

**รัฐเวียดนาม** (เวียดนาม: *Quốc gia Việt Nam*) เป็นรัฐที่อ้างอำนาจเหนือประเทศเวียดนามทั้งหมดในช่วงระหว่างสงครามอินโดจีนครั้งที่หนึ่ง และแทนที่รัฐบาลกลางชั่วคราวแห่งเวียดนาม (ปี พ.ศ. 2491–พ.ศ. 2492) ซึ่งเป็นรัฐอายุสั้นที่เกิดขึ้นในช่วงเปลี่ยนผ่านอำนาจระหว่างอาณานิคมโคชินไชนาไปสู่การเป็นรัฐเอกราช รัฐนี้ได้สถาปนาขึ้นในปี พ.ศ. 2492 และได้รับการยอมรับในระดับสากลในปี พ.ศ. 2493 แม้จะกล่าวอ้างอธิปไตยเหนือดินแดนเวียดนามทั้งหมดแต่มีอำนาจที่แท้จริงในทางใต้ในขณะที่ สาธารณรัฐประชาธิปไตยเวียดนาม มีอำนาจส่วนใหญ่ในทางเหนือ อดีตจักรพรรดิบ๋าว ดั่ยเป็นประมุขแห่งรัฐ (*Quốc Trưởng*) โง ดิ่ญ เสี่ยมได้รับตำแหน่งนายกรัฐมนตรีในปี พ.ศ. 2497 และหลังจากที่ขับไล่บ๋าว ดั่ยในปีต่อไป เสี่ยมได้กลายเป็นประธานาธิบดีของสาธารณรัฐเวียดนาม

## ประวัติ

### การรวมชาติเวียดนาม (พ.ศ. 2490–พ.ศ. 2491)

ในเดือนกุมภาพันธ์ปี พ.ศ. 2490 ฮานอย เมืองหลวงของอาณานิคมตังเกี๋ยได้กลับมาอยู่ในความควบคุมของฝรั่งเศส เวียดมินห์ถูกบีบให้กลายเป็นกองกำลังใต้ดินและออกสู้รบแบบกองโจร

### สหภาพฝรั่งเศส (พ.ศ. 2492–พ.ศ. 2497)

### การแบ่งแยก (พ.ศ. 2497–พ.ศ. 2498)

## อ้างอิง
# ยุทธการที่แม่น้ำฮั่นซุย

| ยุทธการที่แม่น้ำฮั่นซุย |
| --- |
| ส่วนหนึ่งของ ยุทธการที่ฮันต๋ง |
|

|  |  |
| --- | --- |
| วันที่ | เมษายน ค.ศ. 219 |
| สถานที่ | นครฮั่นจง มณฑลฉ่านซี ประเทศจีน |
| ผล |
เล่าปี่ชนะ |

 |
| คู่สงคราม |
|
เล่าปี่ |
โจโฉ |
| ผู้บังคับบัญชาและผู้นำ |
|
เตียวจูล่ง |
โจโฉ |
| กำลัง |
|
ไม่ทราบ |
ไม่ทราบ |
| ความสูญเสีย |
|
ไม่ทราบ |
ไม่ทราบ |

| ยุทธการที่แม่น้ำฮั่นซุย |
| --- |
|  |
| จีนตัวเต็ม | 漢水之戰 |
| จีนตัวย่อ | 汉水之战 |
|

| การถอดเสียง |
| --- |
| ภาษาจีนมาตรฐาน |
| พินอิน | Hànshǔi Zhī Zhàn |

 |
|  |

**ยุทธการที่แม่น้ำฮั่นซุย** เป็นการสู้รบระหว่างขุนศึกเล่าปี่กับโจโฉในเดือนเมษายน ค.ศ. 219 เมื่อช่วงต้นของยุคสามก๊กในประวัติศาสตร์จีน ยุทธการนี้เป็นการปะทะครั้งใหญ่รอบสุดท้ายในยุทธการที่ฮันต๋งที่จบลงด้วยชัยชนะของเล่าปี่และภายหลังประกาศตนเองเป็นอ๋องแห่งฮันต๋ง

## ภูมิหลัง

แฮหัวเอี๋ยนขุนพลของโจโฉพ่ายแพ้และถูกสังหารโดยฝ่ายเล่าปี่ในยุทธการที่เขาเตงกุนสันเมื่อเดือนกุมภาพันธ์ ค.ศ. 219 เพื่อเป็นการตอบโต้ โจโฉจึงได้นำทัพขนาดใหญ่พร้อมด้วยธัญพืชนับล้านไปช่วยเหลือกองทัพของเขา โจโฉต้องการโจมตีค่ายของฝ่ายเล่าปี่ที่ทางใต้ของแม่น้ำฮั่นซุย ดังนั้น ฝ่ายเล่าปี่จึงส่งขุนพลเตียวจูล่งและฮองตงไปป้องกันบริเวณนี้ ภายหลังเมื่อฮองตงกับทหารไปยึดเสบียงของศัตรู เตียวจูล่งกับเตียวคี (張著 *จาง จู้*) ผู้ใต้บังคับบัญชายังคงอยู่ในค่ายหลักกับเตียวเอ๊กเพื่อความปลอดภัยจนกว่าพวกเขาจะกลับมา

## การรบ

ฮองตงนำทัพบางส่วนไปยึดเสบียงธัญพืชของโจโฉที่เก็บไว้ในเทือกเขาทางเหนือ เตียวจูล่งกับทัพของเขาช่วยเหลือฮองตงในภารกิจนี้ เมื่อฮองตงจากไปนานกว่าปกติ เตียวจูล่งรู้สึกกังวลว่ามีอะไรเกิดขึ้นกับเขา และออกจากค่ายพร้อมกับทหารม้าเบาประมาณ 10 นายเพื่อตามถาทัพของฮองตง ขณะที่ตามหา เตียงจูล่งกับทหารม้าเบาเผชิญหน้ากับทัพหลักของโจโฉและเมื่อทหารของโจโฉเข้าสงครามมากขึ้นเรื่อย ๆ ก็ต้องสู้รบกัน กระนั้นเตียวจูล่งกับจำนวนหนึ่งบุกโจมตีกลุ่มทหาร ในเวลาเดียวกัน เตียวจูล่งโจมตีและถอยทัพ แต่สามารถเอาชนะกองทัพที่ใหญ่กว่าได้

ทหารของโจโฉรวมกลุ่มกันใหม่ แต่เตียวจูล่งกับทหารม้าของเขาฝ่าออกไปได้และนำพวกเขากลับไปยังค่ายหลัก ในการสู้รบนี้ นายทหารเตียวคี (張著 *จาง จู้*) ได้รับบาดเจ็บ ทำให้ไม่สามารถถอยทัพได้ เตียวจูล่งหันหลังกลับช่วยเหลือเตียวคี และนำเขากลับไปที่ค่าย อย่างไรก็ตาม ทัพของโจโฉไล่ตามจนถึงค่าย เมื่อเตียวเอ๊กเห็นว่าทัพโจโฉไล่ตามเตียวจูล่งและมุ่งหน้ามายังค่ายหลัง เขาคิดว่าควรปิดประตูค่ายและเตรียมรับการโจมตี แต่เตียวจูล่งสั่งให้เปิดประตูให้กว้าง ลดธงลง และหยุดตีกลอง

เมื่อเห็นสิ่งนี้ ทัพของโจโฉรู้สึกกลัวว่าจะมีการวางกำลังดักซุ่มภายในค่ายจึงหันหลังกลับ ทันใดนั้นเตียวจูล่งก็สั่งให้ทหารตีกลองเสียงดังและให้ทหารมือเกาทัณฑ์ยิงเกาทัณฑ์ใส่ข้าศึก เขานำทัพของเล่าปี่ไปไล่ตามทหารที่ล่าถอย ทหารของโจโฉสับสนอลหม่านและเหยียบย่ำกันเองขณะพยายามหลบหนี ในขณะที่หลายคนจมน้ำตายขณะพยายามหนีข้ามแม่น้ำฮั่นซุย

## ผลสืบเนื่อง

เมื่อเล่าปี่มาถึงในภายหลังและตรวจดูสนามรบ เขาอุทานว่า: "จูล่งช่างกล้าหาญนัก!" เขาสั่งให้จัดงานฉลองจนดึกเพื่อเป็นเกียรติแก่เตียวจูล่ง นับแต่นั้นมา ทัพของเล่าปี่เรียกเตียวจูล่งเป็น "ขุนพลพยัคฆ์เดช" (虎威將軍)

## อ้างอิง

## บรรณานุกรม

* ตันซิ่ว. *สามก๊กจี่*.
* ล่อกวนตง. *สามก๊ก*.
* ซือหม่า, กวาง (1084), จือจื้อทงเจี้ยน.
# แม่น้ำหวงฉุ่ย

หวงฉุ่ยทางตะวันออกใกล้แม่น้ำต้าตง
**แม่น้ำหวงฉุ่ย** เป็นแม่น้ำในมณฑลชิงไห่และกานซู่เป็นสาขาของแม่น้ำเหลือง มีความยาว 374 กิโลเมตร (232 ไมล์) และพื้นที่ลุ่มน้ำ 3,200 ตารางกิโลเมตร (1,200 ตารางไมล์)

## อ้างอิง
# เตียวอุ๋น (ราชวงศ์ฮั่น)

| เตียวอุ๋น (*จาง เวิน*) |
| --- |
| 張溫 |
|  |
| เว่ย์เว่ย์ (衛尉) |
| **ดำรงตำแหน่ง** ค.ศ. 191 (191) – ค.ศ. 191 (191) |
| กษัตริย์ | พระเจ้าเหี้ยนเต้ |
| ไท่เว่ย์ (太尉) |
| **ดำรงตำแหน่ง** ค.ศ. 186 (186) – ค.ศ. 187 (187) |
| กษัตริย์ | พระเจ้าเหี้ยนเต้ |
| เชอฉีเจียงจฺวิน (車騎將軍) |
| **ดำรงตำแหน่ง** ค.ศ. 185 (185) – ค.ศ. 186 (186) |
| กษัตริย์ | พระเจ้าเหี้ยนเต้ |
| ซือคง (司空) |
| **ดำรงตำแหน่ง** ค.ศ. 184 (184) – ค.ศ. 185 (185) |
| กษัตริย์ | พระเจ้าเหี้ยนเต้ |
| ต้าซือหนง (大司農) |
| **ดำรงตำแหน่ง** ค.ศ. ? (?) – ค.ศ. 184 (184) |
| กษัตริย์ | พระเจ้าเหี้ยนเต้ |
|  |
| ข้อมูลส่วนบุคคล |
| เกิด | ไม่ปรากฏ เติ้งโจว มณฑลเหอหนาน |
| เสียชีวิต | ค.ศ. 191 ลั่วหยาง มณฑลเหอหนาน |
| คู่สมรส | อาของชัวมอ |
| อาชีพ | ขุนนาง, ขุนพล |
| ชื่อรอง | โป๋เชิ่น (伯慎) |
|  |

**เตียวอุ๋น** (เสียชีวิต ค.ศ. 191) หรือชื่อในภาษาจีนกลางว่า **จาง เวิน** (จีน: 張溫) มีชื่อรองว่า **โป๋เชิ่น** (จีน: 伯慎) และขุนนางและขุนพลที่มีชีวิตในยุคราชวงศ์ฮั่นตะวันออกของจีน รับราชการในตำแหน่งซือคง และเคยเป็นผู้บังคับบัญชาของตั๋งโต๊ะและซุนเกี๋ยนเมื่อครั้งที่รับหน้าที่เป็นแม่ทัพของกองทัพหลวงของราชวงศ์ฮั่นในการปราบกบฏเลียงจิ๋ว

## ในนิยาย *สามก๊ก*

ในนิยายอิงประวัติศาสตร์ในศตวรรษที่ 14 เรื่อง*สามก๊ก* เตียวอุ๋นถูกประหารโดยลิโป้ระหว่างงานเลี้ยงที่มีขุนนางเข้าร่วมเป็นจำนวนมาก ลิโป้เป็นบุตรบุญธรรมของตั๋งโต๊ะขุนศึกทรราชผู้สั่งลิโป้ให้นำตัวเตียวอุ๋นออกไปจากที่จัดงานเลี้ยง แล้วตัดศีรษะใส่ถาดเงินนำกลับมาให้แขกคนอื่นได้เห็น จากนั้นตั๋งโต๊ะจึงประกาศกับขุนนางคนอื่นว่าตนพบหนังสือของเตียวอุ๋นถึงอ้วนสุดหนึ่งในขุนศึกข้าศึกของตั๋งโต๊ะที่มีเนื้อความว่าเตียวอุ๋นร่วมมือกับอ้วนสุดจะต่อต้านตน ตั๋งโต๊ะบอกกับแขกที่เหลือในงานเลี้ยงว่าไม่ต้องกังวลถ้าไม่มีใครเกี่ยวข้องกับหนังสือของเตียวอุ๋น

## อ้างอิง

* ฟ่านเย่ (ศตวรรษที่ 5). *จดหมายเหตุราชวงศ์ฮั่นยุคหลัง* (*โฮ่วฮั่นซู*).
* ล่อกวนตง (ศตวรรษที่ 14). *สามก๊ก* (*ซันกั๋วเหยี่ยนอี้*).

## ดูเพิ่ม

* รายชื่อบุคคลในยุคสามก๊ก
# เฉียว เสฺวียน

| เฉียว เสฺวียน |
| --- |
| 橋玄 |
|  |
| ที่ปรึกษาผู้ใหญ่ราชสำนัก (光祿大夫 *กวางลู่ต้าฟู*) |
| **ดำรงตำแหน่ง** ? – 6 มิถุนายน ค.ศ. 184 (184-06-06) |
| กษัตริย์ | พระเจ้าเลนเต้ |
| เสนาบดีมหาดไทย (司徒 *ซือถู*) |
| **ดำรงตำแหน่ง** ?–? |
| กษัตริย์ | พระเจ้าเลนเต้ |
| เสนาบดีโยธาธิการ (司空 *ซือคง*) |
| **ดำรงตำแหน่ง** ค.ศ. 170 (170) – ? |
| กษัตริย์ | พระเจ้าเลนเต้ |
| เสนาบดีปฏิคม (大鴻臚 *ต้าหงหลู*) |
| **ดำรงตำแหน่ง** ?–? |
| กษัตริย์ | พระเจ้าเลนเต้ |
| เสนาบดีเจ้ากรมมหาดเล็ก (少府 *เฉาฝู่*) |
| **ดำรงตำแหน่ง** ?–? |
| กษัตริย์ | พระเจ้าเลนเต้ |
| เจ้าเมืองโห้หล้ำ (河南尹 *เหอหนานอิ่น*) |
| **ดำรงตำแหน่ง** ?–? |
| กษัตริย์ | พระเจ้าเลนเต้ |
|  |
| ข้อมูลส่วนบุคคล |
| เกิด | ค.ศ. 110 นครชางชิว มณฑลเหอหนาน |
| เสียชีวิต | 6 มิถุนายน ค.ศ. 184 (74 ปี) |
| บุตร | * เฉียว ยฺหวี่ (橋羽)
* *บุตรชายคนอื่นอย่างน้อย 1 คน*
 |
| บุพการี | * เฉียว ซู่ (橋肅) (บิดา)
 |
| ญาติ | เตียวโป้ (橋瑁 *เฉียว เม่า*) (ญาติ) |
| อาชีพ | ขุนนาง |
| ชื่อรอง | กงจู่ (公祖) |
|  |
|  |
| ชื่อภาษาจีน |
| จีนตัวเต็ม | 橋玄 |
| จีนตัวย่อ | 桥玄 |
|

| ขยายการถอดเสียง |
| --- |
| ภาษาจีนมาตรฐาน |
| พินอิน | Qiáo Xuán |

 |
| กงจู่ (ชื่อรอง) |
| จีน | 公祖 |
|

| ขยายการถอดเสียง |
| --- |
| ภาษาจีนมาตรฐาน |
| พินอิน | Gōngzǔ |

 |
|  |
|  |
|  |

**เฉียว เสฺวียน** (จีน: 橋玄; พินอิน: *Qiáo Xuán*; ค.ศ. 110 – 6 มิถุนายน ค.ศ. 184) ชื่อรอง **กงจู่** (จีน: 公祖; พินอิน: *Gōngzǔ*) เป็นขุนนางในยุคราชวงศ์ฮั่นตะวันออกของจีน

เฉียว เสฺวียนเกิดในครอบครัวบัณฑิต เริ่มรับราชการเป็นเจ้าหน้าที่ประจำที่ว่าการอำเภอท้องถิ่น และในที่สุดก็ขึ้นมามีชื่อเสียงในด้านความยุติธรรม เฉียว เสฺวียนเคยดำรงตำแหน่ง ได้แก่ นายกองซ้ายประจำนครหลวงลกเอี๋ยง (洛陽 *ลั่วหยาง*) ปลัดรัฐของราชรัฐเจ๋ (齊國 *ฉีกั๋ว*) และเจ้าเมืองของหลาย ๆ เมือง เฉียว เสฺวียนเป็นที่รู้จักในเรื่องความเข้มงวด แต่ก็มีความอ่อนน้อมถ่อมตนและความเคารพผู้อื่น เฉียว เสฺวียนมีสายตาที่เฉียบคมในการประเมินผู้มีความสามารถ และเป็นบุคคลแรก ๆ ที่มองเห็นศักยภาพของโจโฉ (曹操 *เฉา เชา*) ขุนศึกผู้ที่จะขึ้นมามีอำนาจในภายหลัง

แม้ว่าเฉียว เสฺวียนถือว่าเป็นคนเดียวกันกับเกียวก๊กโล (喬國老 *เฉียวกั๋วเหล่า*) และมีความเกี่ยวข้องเป็นบิดาของไต้เกี้ยว (大喬 *ต้าเฉียว*) และเสียวเกี้ยว (小喬 *เสี่ยวเฉียว*) ในนวนิยาย *สามก๊ก* (三國演義 *ซานกั๋วเหยี่ยนอี้*) แต่ตามบันทึกประวัติศาสตร์อนุมานได้ว่าเฉียว เสฺวียนไม่น่าเป็นบิดาของไต้เกี้ยวและเสียวเกี้ยว

## ภูมิหลังครอบครัว

## การรับราชการในช่วงต้น

## การรับราชการในช่วงกลาง

## การรับราชการในช่วงปลายและการเสียชีวิต

## เหตุการณ์การลักพาตัวบุตรชายของเฉียว เสฺวียน

## ความสัมพันธ์กับโจโฉ

## ครอบครัว

บุตรชายคนหนึ่งของเฉียว เสฺวียนชื่อเฉียว ยฺหวี่ (橋羽) รับราชการเป็นปลัดรัฐ (相 *เซียง*) ของราชรัฐเริ่นเฉิง (任城國 *เริ่นเฉิงกั๋ว*; อยู่บริเวณนครโจวเฉิง มณฑลชานตงในปัจจุบัน)

## คำวิจารณ์

## ในนวนิยาย *สามก๊ก*

## ดูเพิ่ม

* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม

* ตันซิ่ว (คริสต์ศตวรรษที่ 3). *สามก๊กจี่* (*ซานกั๋วจื้อ*).
* เผย์ ซงจือ (คริสต์ศตวรรษที่ 5). *อรรถาธิบายสามก๊กจี่* (*ซานกั๋วจื้อจู้*).
* ฟ่าน เย่ (คริสต์ศตวรรษที่ 5). *โฮ่วฮั่นชู*.
* ล่อกวนตง (คริสต์ศตวรรษที่ 14). *สามก๊ก* (*ซานกั๋วเหยี่ยนอี้*).
* หลิว อี้ชิ่ง (ป. คริสต์ศตวรรษที่ 5). *ชื่อชัวซิน-ยฺหวี่*.
# กีเหมา

| กีเหมา 車冑 |
| --- |
| ภาพวาดในขณะที่กวนอูกำลังสังหารกีเหมา |
| ผู้รักษาการเมืองชีจิ๋วของโจโฉ |
| เกิด | ? |
| ถึงแก่กรรม | พ.ศ. 742 |
| ดำรงตำแหน่งช่วง | 741-742 |
| ผู้ดำรงตำแหน่งคนก่อนหน้า | ลิโป้ |
|  |
|  |
| ชื่อภาษาจีน |
| จีนตัวเต็ม | 車冑 |
| จีนตัวย่อ | 车胄 |
|

| การถอดเสียง |
| --- |
| ภาษาจีนมาตรฐาน |
| พินอิน | chē zhòu |

 |
|  |
|  |
| ยุคในประวัติศาสตร์ | ราชวงศ์ฮั่นตะวันออก |

**กีเหมา** (จีนตัวย่อ: 车胄; จีนตัวเต็ม: 車冑; พินอิน: *chē zhòu*; ?-742) เป็นผู้ว่าการแคว้นชีจิ๋วในตอนปลายราชวงศ์ฮั่นตะวันออก เมื่อโจโฉเอาชนะลิโป้ได้ กีเหมาะจึงได้รับแต่งตั้งให้เป็นผู้ว่าการแคว้นชีจิ๋ว ในปีที่สี่ของศักราชเจี้ยนอัน (ค.ศ. 199) อ้วนสุดขึ้นเหนือเพื่อเข้าร่วมกับอ้วนเสี้ยว โจโฉจึงสั่งให้เล่าปี่ไปสกัดอ้วนสุดที่ชีจิ๋ว เล่าปี่โจมตีอ้วนสุดจนแตกพ่าย ฆ่ากีเหมาและยึดชีจิ๋ว

เมื่อ เล่าปี่ ซึ่งรับอาสาโจโฉเพื่อไปปราบ อ้วนสุด ได้เดินทางมาถึงเมืองชีจิ๋ว กีเหมาในฐานะผู้รักษาการเจ้าเมืองชีจิ๋วก็ได้ให้การต้อนรับ เล่าปี่ กวนอู และ เตียวหุย พร้อมกับทหารอีก 50000 นายเป็นอย่างดี หลังจากที่เล่าปี่เอาชนะอ้วนสุดได้สำเร็จ จนอ้วนสุดต้องกระอักเลือดตาย ซุนฮก หนึ่งในที่ปรึกษาคนสำคัญของโจโฉได้แนะนำให้โจโฉฆ่าเล่าปี่เสีย โดยให้กีเหมาเป็นผู้จัดการ

โจโฉจึงส่งจดหมายลับไปให้กีเหมาให้จัดการกับเล่าปี่แต่ ตันเต๋ง อดีตที่ปรึกษาของเล่าปี่ที่กีเหมาเรียกมาปรึกษาได้แอบไปบอกข่าวนี้ให้ กวนอู และ เตียวหุย ทราบตันเต๋งจึงเสนอแผน **ล่อเสือออกจากถ้ำ** จนในที่สุดกวนอูก็สามารถสังหารกีเหมาได้สำเร็จพร้อมกับตัดศีรษะของกีเหมานำไปมอบให้กับเล่าปี่

## อ้างอิง

1. 陳壽，《三國志》

* `{{cite book}}`: Citation ว่างเปล่า (help)
* (ในภาษาอังกฤษ) Luo Guanzhong; tr. Moss Roberts (1995). *Three Kingdoms*. ISBN 7-119-00590-1
# อิเขง

| อิเขง (ฉุน-ยฺหวี ฉฺยง) |
| --- |
| 淳于瓊 |
|  |
| นายกองพันฝ่ายขวา / เก้าอุ้ยฝ่ายขวา (右校尉 *โย่วเซี่ยวเว่ย์*) |
| **ดำรงตำแหน่ง** ? – ค.ศ. 189 (189) |
| กษัตริย์ | พระเจ้าเลนเต้ |
|  |
| ข้อมูลส่วนบุคคล |
| เกิด | ไม่ทราบ |
| เสียชีวิต | ค.ศ. 200 |
| อาชีพ | นายทหาร |
| ชื่อรอง | จ้งเจี่ยน (仲簡) |
|  |
|  |
| ชื่อภาษาจีน |
| จีนตัวเต็ม | 淳于瓊 |
| จีนตัวย่อ | 淳于琼 |
|

| ขยายการถอดเสียง |
| --- |
| ภาษาจีนมาตรฐาน |
| พินอิน | Chúnyú Qióng |

 |
| จ้งเจี่ยน (ชื่อรอง) |
| จีนตัวเต็ม | 仲簡 |
| จีนตัวย่อ | 仲简 |
|

| ขยายการถอดเสียง |
| --- |
| ภาษาจีนมาตรฐาน |
| พินอิน | Zhòngjiǎn |

 |
|  |
|  |
|  |

**อิเขง** หรือ **ซุนเขน** (เสียชีวิต ค.ศ. 200) มีชื่อในภาษาจีนกลางว่า **ฉุน-ยฺหวี ฉฺยง** (จีน: 淳于瓊; พินอิน: *Chúnyú Qióng*) ชื่อรอง **จ้งเจี่ยน** (จีน: 仲簡; พินอิน: *Zhòngjiǎn*) เป็นนายทหารผู้รับใช้ขุนศึกอ้วนเสี้ยว (袁紹 *ยฺเหวียน เช่า*) ในช่วงปลายยุคราชวงศ์ฮั่นตะวันออก (東漢 *ตงฮั่น*) ของจีน มีบทบาทสำคัญในยุทธการที่กัวต๋อ (官渡 *กวานตู้*) เมื่อ ค.ศ. 200

## ประวัติ

ในเดือนกันยายนหรือต้นเดือนตุลาคม ค.ศ. 188 พระเจ้าเลนเต้ (漢靈帝 *ฮั่นหลิงตี้*) ทรงก่อตั้งทัพอุทยานตะวันตก (西園軍 *ซี-ยฺเหวียนจฺวิน*) ในนครหลวงลกเอี๋ยง (洛陽 *ลั่วหยาง*) และแต่งตั้งนายกองพันหรือเก้าอุ้ย (校尉 *เซี่ยวเว่ย์*) 8 นายให้บัญชาการทัพ อิเขงได้รับการแต่งตั้งเป็นนายกองพันฝ่ายขวาหรือเก้าอุ้ยฝ่ายขวา (右校尉 *โย่วเซี่ยวเว่ย์*) เนื่องจากมีความสามารถในการบัญชาทหารที่ดีเยี่ยม ผู้บังคับบัญชาของอิเขงคือเกียนสิด (蹇碩 *เจี่ยน ชั่ว*) ขันทีราชสำนักผู้ดำรงตำแหน่งนายกองพันทัพบน (上軍校尉 *ช่างจฺวินเซี่ยวเว่ย์*)

## ในนวนิยาย *สามก๊ก*

## หมายเหตุ

## อ้างอิง

## บรรณานุกรม

* ซือหม่า กวาง (1084). *จือจื้อทงเจี้ยน*.
* ตันซิ่ว (คริสต์ศตวรรษที่ 3). *สามก๊กจี่* (*ซานกั๋วจื้อ*).
* เผย์ ซงจือ (คริสต์ศตวรรษที่ 5). *อรรถาธิบายสามก๊กจี่* (*ซานกั๋วจื้อจู้*).
* ล่อกวนตง (คริสต์ศตวรรษที่ 14). *สามก๊ก* (*ซานกั๋วเหยี่ยนอี้*).
* de Crespigny, Rafe (2007). *A Biographical Dictionary of Later Han to the Three Kingdoms 23-220 AD*. Leiden: Brill. ISBN 9789004156050.
# ลิซก

| ลิซก (หลี่ ซู่) |
| --- |
| 李肅 |
|  |
| นายกองร้อยทหารม้า (騎都尉 *ฉีตูเว่ย์*) |
| **ดำรงตำแหน่ง** ? – ค.ศ. 192 (192) |
| กษัตริย์ | พระเจ้าเหี้ยนเต้ |
|  |
| ข้อมูลส่วนบุคคล |
| เกิด | ไม่ทราบ เขตจิ่ว-ยฺเหวียน นครเปาโถว เขตปกครองตนเองมองโกเลียใน |
| เสียชีวิต | ค.ศ. 192 นครหลิงเป่า มณฑลเหอหนาน |
| อาชีพ | นายทหาร |
|  |
|  |
| ชื่อภาษาจีน |
| จีนตัวเต็ม | 李肅 |
|

| ขยายการถอดเสียง |
| --- |
| ภาษาจีนมาตรฐาน |
| พินอิน | Lǐ Sù |

 |
|  |
|  |
|  |

**ลิซก** (เสียชีวิต ป. มิถุนายน ค.ศ. 192) มีชื่อในภาษาจีนกลางว่า **หลี่ ซู่** (จีน: 李肅; พินอิน: *Lǐ Sù*) เป็นนายทหารผู้รับใช้ขุนศึกตั๋งโต๊ะ (董卓 *ต่ง จั๋ว*) และลิโป้ (呂布 *ลฺหวี่ ปู้*) ในช่วงปลายยุคราชวงศ์ฮั่นตะวันออก (東漢 *ตงฮั่น*) ของจีน

## ประวัติ

ลิซกเป็นชาวเมืองอู่-ยฺเหวียน (五原郡 *อู่-ยฺเหวียนจวิ้น*) ซึ่งปัจจุบันอยู่บริเวณเมืองเปาโถว (包頭) เขตปกครองตนเองมองโกเลียใน (內蒙古 *เน่ย์เหมิงกู่*) ลิซกรับราชการในตำแหน่งนายกองร้อยทหารม้า (騎都尉 *ฉีตูเว่ย์*) ภายใต้การบังคับบัญชาของตั๋งโต๊ะ (董卓 *ต่ง จั๋ว*) ขุนศึกผู้ควบคุมราชสำนักของราชวงศ์ฮั่นและพระเจ้าเหี้ยนเต้ (漢獻帝 *ฮั่นเซี่ยนตี้*) ผู้เป็นจักรพรรดิหุ่นเชิดตั้งแต่ ค.ศ. 189 ถึง ค.ศ. 192

ในเดือนพฤษภาคม ค.ศ. 192 ลิซกเข้าร่วมกับลิโป้ (呂布 *ลฺหวี่ ปู้*) และอ้องอุ้น (王允 *หวาง ยฺหวิ่น*) ในแผนลอบสังหารตั๋งโต๊ะในนครหลวงเตียงอั๋น (長安 *ฉางอาน*) ลิซกนำทหารสิบกว่านายปลอมตัวเป็นทหารองครักษ์ยืนอยู่ใกล้ประตูทางเข้าพระราชวัง เมื่อตั๋งโต๊ะมาถึง ลิซกก็ถือจี่ (戟) เข้าแทงตั๋งโต๊ะ แต่จี่ไม่ทะลุเกราะของตั๋งโต๊ะ ตั๋งโต๊ะได้รับบาดเจ็บที่แขนแล้วตกลงจากรถ จึงร้องเรียกหาลิโป้ให้มาช่วย ลิโป้จึงเข้ามาใกล้และจัดการสังหารตั๋งโต๊ะในที่สุด

ต่อมาในปีเดียวกัน ลิโป้สั่งให้ลิซกนำกำลังพลไปเพื่อโจมตีและสังหารงิวฮู (牛輔 *หนิว ฝู่*) บุตรเขยของตั๋งโต๊ะ แต่งิวฮูเอาชนะลิซกได้ในการรบและบีบให้ลิซกต้องล่าถอยไปเมืองฮองหลง (弘農郡 *หงหนงจฺวิ้น*; ทางใต้ของนครหลิงเป่า มณฑลเหอหนานในปัจจุบัน) ลิโป้สั่งประหารชีวิตลิซกที่นั่นฐานที่ล้มเหลวในการรบ

## ในนวนิยาย *สามก๊ก*

ในนวนิยายอิงประวัติศาสตร์ในคริสต์ศตวรรษที่ 14 เรื่อง*สามก๊ก* (三國演義 *ซานกั๋วเหยี่ยนอี้*) ลิซกมีบทบาทในฐานะผู้เกลี้ยกล่อมลิโป้ให้สังหารเต๊งหงวน (丁原 *ติง ยฺเหวียน*) ผู้เป็นบิดาบุญธรรมของตัวลิโป้เองและแปรพักตร์มาเข้าร่วมกับตั๋งโต๊ะ ในบรรดาของกำนัลจำนวนมากที่ลิซกนำมาด้วยเมื่อเข้าเยี่ยมลิโป้นั้น ของกำนัลที่โดดเด่นที่สุดคือม้าที่เรียกว่าเซ็กเธาว์ (赤兔馬 *ชื่อทู่หม่า*)

## ดูเพิ่ม

* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม

* ตันซิ่ว (คริสต์ศตวรรษที่ 3). *สามก๊กจี่* (*ซานกั๋วจื้อ*).
* ฟ่าน เย่ (คริสต์ศตวรรษที่ 5). *โฮ่วฮั่นชู*.
* ล่อกวนตง (คริสต์ศตวรรษที่ 14). *สามก๊ก* (*ซานกั๋วเหยี่ยนอี้*).
* de Crespigny, Rafe (2007). *A biographical dictionary of Later Han to the Three Kingdoms (23–220 AD)*. Leiden: Brill. ISBN 978-90-04-15605-0.
# งุยซก

| งุยซก |
| --- |
| ขุนพลแห่งลิโป้ |
|  |
|  |
| ชื่อภาษาจีน |
| จีนตัวเต็ม | 魏續 |
| จีนตัวย่อ | 魏续 |
|

| ขยายการถอดเสียง |
| --- |
| ภาษาจีนมาตรฐาน |
| พินอิน | Wèi Xù |
| เวด-ไจลส์ | Wei Hsu |
| หมิ่นใต้ |
| ฮกเกี้ยน เป่อ่วยยี | งุยซก |

 |
|  |
|  |

**งุยซก** (อังกฤษ: *Wei Xu*; จีนตัวย่อ: 魏续; จีนตัวเต็ม: 魏續; พินอิน: *Wèi Xù*) เป็นตัวละครในวรรณกรรมจีนอิงประวัติศาสตร์เรื่องสามก๊ก ทหารของลิโป้ เป็นสหายสนิทของซงเหียนและเฮาเสง ต่อมาร่วมมือกับซงเหียนและเฮาเส็งหักหลังลิโป้ และไปสวามิภักดิ์ต่อโจโฉ ต่อมา งุยซกและซงเหียนติดตามโจโฉไปทำศึกกับอ้วนเสี้ยว ซงเหียนอาสาออกไปรบกับงันเหลียงทหารเอกของอ้วนเสี้ยว และถูกฆ่าตาย งุยซกจึงอาสาไปรบกับงันเหลียงเพื่อแก้แค้นให้ซงเหียน แต่ก็ถูกงันเหลียงสังหาร
# กองซุนอวด

| กองซุนอวด |
| --- |
| น้องชายของกองซุนจ้าน |
| ถึงแก่กรรม | พ.ศ. 734 |
|  |
|  |
| ชื่อภาษาจีน |
| จีนตัวเต็ม | 公孫越 |
| จีนตัวย่อ | 公孙越 |
|

| การถอดเสียง |
| --- |
| ภาษาจีนมาตรฐาน |
| พินอิน | Gōngsūn Yuè |
| ปอพอมอฟอ | กงซุนเยว่ |
| เวด-ไจลส์ | Kungsun Yüeh |
| หมิ่นใต้ |
| ฮกเกี้ยน เป่อ่วยยี | กองซุนอวด |

 |
|  |
|  |
| ยุคในประวัติศาสตร์ | ยุคสามก๊ก |

**กองซุนอวด** มีชื่อในสำเนียงจีนกลางว่า**กงซุนเยว่** (อังกฤษ: *Gongsun Yue*; จีนตัวย่อ: 公孙越; จีนตัวเต็ม: 公孫越; พินอิน: *Gōngsūn Yuè*; เวด-ไจลส์: *Kungsun Yüeh*) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก เป็นน้องชายของกองซุนจ้าน

## ประวัติ

กองซุนอวดมีบทบาทเมื่อครั้ง อ้วนเสี้ยว ออกอุบาย ให้กองซุนจ้านมาช่วยตีแคว้น กิจิ๋ว ของ ฮันฮก และสัญญาว่าถ้าตีได้แล้วจะแบ่งทรัพย์สินและเมืองขึ้นกันคนละครึ่ง หลังอ้วนเสี้ยวยึดครองกิจิ๋วได้ด้วยอุบาย โดยทำเป็นว่าจะมาช่วยกิจิ๋ว แต่เมื่อนำทัพเข้าเมืองได้ก็ยึดไว้เสียเอง กองซุนจ้านจึงให้กองซุนอวดน้องชายไปทวงสัญญา อ้วนเสี้ยวบอกกองซุนอวดว่าให้กลับไปเชิญกองซุนจ้านมาเอง แต่ระหว่างเดินทางกลับอ้วนเสี้ยวก็ส่งทหารปลอมตัวมาเป็นทหารของตั๋งโต๊ะมาดักฆ่ากองซุนอวดเสีย ทำให้กองซุนจ้านโกรธแค้นมาก

## ดูเพิ่ม

* ตัวละครในสามก๊ก
* กองซุนจ้าน
# แฮหัวโฮ

| แฮหัวโฮ (เซี่ยโหว เหอ) |
| --- |
| 夏侯和 |
|  |
| เสนาบดีกรมวัง (光祿勳 *กวางลู่ซฺวิน*) |
| **ดำรงตำแหน่ง** กุมภาพันธ์ ค.ศ. 266 (266) หรือหลังจากนั้น – ค.ศ. ? (?) |
| กษัตริย์ | สุมาเอี๋ยน |
| เสนาบดีกรมพิธีการ (太常 *ไท่ฉาง*) |
| **ดำรงตำแหน่ง** ค.ศ. ? (?) – ค.ศ. ? (?) |
| กษัตริย์ | ? |
| เจ้าเมืองโห้หล้ำ (河南尹 *เหอหนานอิ่น*) |
| **ดำรงตำแหน่ง** ค.ศ. ? (?) – ค.ศ. ? (?) |
| กษัตริย์ | ? |
|  |
| ข้อมูลส่วนบุคคล |
| เกิด | ระหว่าง ค.ศ. 207 และ ค.ศ. 219 |
| เสียชีวิต | ไม่ทราบ |
| บุพการี | * แฮหัวเอี๋ยน (บิดา)
 |
| อาชีพ | ขุนพล, ขุนนาง |
| ชื่อรอง | อี้เฉฺวียน (義權) |
|  |

**แฮหัวโฮ** (มีบทบาทในช่วง ค.ศ. 220 - 266) มีชื่อในภาษาจีนกลางว่า **เซี่ยโหว เหอ** (จีน: 夏侯和; พินอิน: *Xiàhóu Hé*) ชื่อรอง **อี้เฉฺวียน** (จีน: 義權; พินอิน: *Yìquán*) เป็นขุนพลและขุนนางของรัฐวุยก๊กในยุคสามก๊กของจีน

## ประวัติ

แฮหัวโฮเป็นบุตรชายคนที่เจ็ดของแฮหัวเอี๋ยนขุนพลผู้รับใช้โจโฉซึ่งเป็นขุนศึกผู้วางรากฐานของรัฐวุยก๊กในช่วงปลายราชวงศ์ฮั่นตะวันออกก่อนเข้าสู่ยุคสามก๊ก แฮหัวโฮรับราชการในหลายตำแหน่งในราชสำนักวุยก๊ก รวมถึงตำแหน่งเจ้าเมืองโห้หล้ำ (河南尹 *เหอหนานอิ่น*) และเสนานาบดีกรมพิธีการ (太常 *ไท่ฉาง*) แฮหัวโฮยังรับราชการในตำแหน่งนายพันซ้าย (左司馬 *จั่วซือหม่า*) และผู้ช่วยเสนาบดี (侍郎 *ชื่อหลาง*) ภายใต้สุมาเจียวผู้สำเร็จราชการแห่งวุยก๊ก

ในเดือนมีนาคม ค.ศ. 264 จงโฮยขุนพลวุยก๊กเริ่มจงโฮยในดินแดนเดิมของจ๊กก๊กอดีตรัฐอริของวุยก๊ก ภายหลังจากช่วยวุยก๊กพิชิตจ๊กก๊กเมื่อปีก่อน เวลานั้นแฮหัวโฮได้รับการแต่งตั้งจากราชสำนักวุยก๊กให้เป็นทูตไปพบจงโฮยที่เซงโต๋อดีตนครหลวงของจ๊กก๊ก แฮหัวโฮจึงใช้อำนาจในฐานะผู้แทนราชสำนักสั่งการกองกำลังของวุยก๊กให้เข้าช่วยในการปราบกบฏจงโฮย ภายหลังแฮหัวโฮได้รับบรรดาศักดิ์โหวระดับตำบล (鄉侯 *เซียงโหว*) จากความดีความชอบนี้

แฮหัวโหรับราชการต่อไปภายใต้ราชวงศ์จิ้นซึ่งมาแทนที่รัฐวุยก๊ก และได้ดำรงตำแหน่งเสนาบดีกรมวัง (光祿勳 *กวางลู่ซฺวิน*) ในราชสำนักราชวงศ์จิ้น

## ดูเพิ่ม

* รายชื่อบุคคลในยุคสามก๊ก

## หมายเหตุ

## อ้างอิง

### บรรณานุกรม

* ตันซิ่ว (คริสต์ศตวรรษที่ 3). *สามก๊กจี่* (*ซานกั๋วจื้อ*).
* เผย์ ซงจือ (คริสต์ศตวรรษที่ 5). *อรรถาธิบายสามก๊กจี่* (*ซานกั๋วจื้อจู้*).
# อองสง

| อองสง (หวาง ซฺวาง) 王雙 |
| --- |
| ภาพวาดของอองสงในยุคราชวงศ์ชิง |
| เกิด | ไม่ทราบ |
| เสียชีวิต | ค.ศ. 228–229 |
| อาชีพ | นายทหาร |

**อองสง** (เสียชีวิต ค.ศ. 228–229) มีชื่อในภาษาจีนกลางว่า **หวาง ซฺวาง** (จีน: 王雙; พินอิน: *Wáng Shuāng*) เป็นนายทหารของรัฐวุยก๊กในยุคสามก๊กของจีน อองสงเข้าร่วมในการรบในแนวหน้าด้านตะวันตกเพื่อต้านการบุกของจ๊กก๊กอันเป็นรัฐอริของวุยก๊ก อองสงถูกสังหารในยุทธการที่รบกับทัพจ๊กก๊ก

## ประวัติ

ในปี ค.ศ. 228 ฤดูหนาว จูกัดเหลียงอัครมหาเสนาบดีและผู้สำเร็จราชการแห่งจ๊กก๊กนำกำลังทหารเข้าล้อมอำเภอตันฉอง (陳倉 *เฉินชาง*; ปัจจุบันคือเขตเฉินชาง นครเป่าจี มณฑลฉ่านซี ประเทศจีน) แต่หลังจากการปิดล้อมมากกว่า 20 วัน จูกัดเหลียงก็ยังไม่สามารถยึดตันฉองได้ เพราะเฮ็กเจียวป้องกันตันฉองได้อย่างเหนียวแน่น จูกัดเหลียงเห็นว่ากำลังเสริมของวุยก๊กกำลังยกมาถึงและเสบียงในทัพจ๊กก๊กก็หมดแล้ว จูกัดเหลียงจึงจำต้องถอนทัพกลับ อองสงนำกำลังทหารวุยก๊กไล่ตามตีและเข้ารบกับทัพจ๊กก๊ก แต่อองสงพ่ายแพ้และถูกสังหารในที่รบ

## ในนิยาย*สามก๊ก*

อองสงปรากฏเป็นตัวละครรองในนิยายอิงประวัติศาสตร์เรื่อง*สามก๊ก*ในศตวรรษที่ 14 ซึ่งเล่าเรื่องเหตุการณ์ก่อนและระหว่างยุคสามก๊ก ในนวนิยาย อองสงมีชื่อรองว่า **จื่อเฉฺวียน** (จีน: 子全; พินอิน: *Zǐquán*) มีชื่อเสียงจากทักษะในการใช้ลูกตุ้มดาวตกเป็นอาวุธ ระหว่างการล้อมตันฉอง อองสงนำกองหน้าของทัพวุยก๊กที่นำโดยโจจิ๋นเข้ารับกับทัพจ๊กก๊กในยุทธการ อองสงทำให้เตียวหงีขุนพลจ๊กก๊กบาดเจ็บสาหัส แต่สังหารไม่สำเร็จเพราะเลียวฮัวและอองเป๋งอีกสองขุนพลจ๊กก๊กเข้ามาช่วยชีวิตเตียวหงี ในที่สุดอองสงก็เสียชีวิตด้วยฝีมือของอุยเอี๋ยนขุนพลจ๊กก๊กระหว่างที่อองสงนำกองกำลังไล่ตามตีทัพจ๊กก๊กที่ล่าถอยไปฮันต๋ง

## ดูเพิ่ม

* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม

* ตันซิ่ว (ศตวรรษที่ 3). *จดหมายเหตุสามก๊ก* (*ซานกั๋วจื้อ*).
* เผย์ ซงจือ (ศตวรรษที่ 5). *อรรถาธิบายจดหมายเหตุสามก๊ก* (*ซานกั๋วจื้อจู้*).
* ล่อกวนตง (ศตวรรษที่ 14). *สามก๊ก* (*ซันกั๋วเหยี่ยนอี้*).